CELEX: 32011D0294
Language: et
Date: 2011-05-13 00:00:00
Title: 2011/294/EL: Nõukogu otsus, 13. mai 2011 , protokolli (millega määratakse kindlaks Euroopa Ühenduse ja Komoori Liidu vahelise kalandusalase partnerlusepinguga ettenähtud kalapüügivõimalused ja rahaline toetus) sõlmimise kohta

21.5.2011   
            
            
               ET
            
            
               Euroopa Liidu Teataja
            
            
               L 134/1
            
         NÕUKOGU OTSUS,
   13. mai 2011,
   protokolli (millega määratakse kindlaks Euroopa Ühenduse ja Komoori Liidu vahelise kalandusalase partnerlusepinguga ettenähtud kalapüügivõimalused ja rahaline toetus) sõlmimise kohta
   (2011/294/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               5. oktoobril 2006 võttis nõukogu vastu määruse (EÜ) nr 1563/2006 (mis käsitleb Euroopa Ühenduse ja Komoori Liidu vahelise kalandusalase partnerluslepingu sõlmimist) (1). Nimetatud lepingule on lisatud protokoll.
            
         
               (2)
            
            
               Seejärel pidas Euroopa Liit Komoori Liiduga (edaspidi „Komoorid”) läbirääkimisi uue protokolli üle, milles sätestatakse ELi laevade kalapüügivõimalused Komooride suveräänsete õiguste või nende jurisdiktsiooni all olevates vetes.
            
         
               (3)
            
            
               Läbirääkimiste tulemusena parafeeriti uus protokoll 21. mail 2010 ning seda parandati 16. detsembri 2010. aasta kirjavahetusega.
            
         
               (4)
            
            
               Vastavalt nõukogu otsusele 2010/783/EL (2) allkirjastati uus protokoll 31. detsembril 2010 Euroopa Liidu nimel ning asuti seda ajutiselt kohaldama.
            
         
               (5)
            
            
               On asjakohane sõlmida uus protokoll,
            
         ON VASTU VÕTNUD KÄESOLEVA OTSUSE:
   Artikkel 1
   Protokoll, millega määratakse kindlaks Euroopa Ühenduse ja Komoori Liidu vahelise kalandusalase partnerlusepinguga ettenähtud kalapüügivõimalused ja rahaline toetus, kiidetakse Euroopa Liidu nimel heaks.
   Artikkel 2
   Nõukogu eesistuja esitab Euroopa Liidu nimel protokolli artiklis 14 sätestatud teatise (3).
   Artikkel 3
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 13. mai 2011
      
         
            Nõukogu nimel
         
         
            eesistuja
         
         MARTONYI J.
      
   
   
      (1)  ELT L 290, 20.10.2006, lk 6.
   
      (2)  ELT L 335, 18.12.2010, lk 1.
   
      (3)  Nõukogu peasekretariaat avaldab protokolli jõustumiskuupäeva Euroopa Liidu Teatajas.